Page:Beowulf (Wyatt).djvu/83

Rh

Bēowulf maþelode,bearn Ecgþēowes: “Ne sorga, snotor guma;sēlre bið ǣghwǣm, þæt hē his frēond wrece,þonne hē fela murne. Ure ǣghwylc scealende gebīdan worolde lifes;wyrce sē þe mōte dōmes ǣr dēaþe;þæt bið driht-guman unlifgendumæfter sēlest. Ārīs, rīces weard;uton hraþe fēran, Grendles māgangang scēawigan. Ic hit þē gehāte:nō hē on hehn losaþ, ne on foldan fæþm,ne on fyrgen-holt, ne on gyfenes grund,gā þǣr hē wille. Ðȳs dōgor þūgeþyld hafa wēana gehwylces,swā ic þē wēne tō.” Āhlēop ðā se gomela,Gode þancode, mihtigan Drihtne,þæs se man ge*spræc. Þā wæs Hrōðgārehors gebǣted, wicg wunden-feax;wīsa fengel geatolīc gen[g]de; gum-fēþa stōp lind-hæbbendra.Lāstas wǣron æfter wald-swaþumwīde gesȳne, gang ofer grundas;gegnum fōr ofer myrcan mōr,mago-þegna bær